Stop Motion? é posíbel!

Como xa lo mencionamos na introdución deste manual, Stop Motion é unha técnica de animación baseada en fotografías. Debemos dicir que os vídeos resultantes deste tipo de animación adoitan seren moi divertidos. Vale, e agora a pregunta do millón: podo facer Stop Motion co Tupí? A resposta curta é SI, porén, o compoñente adicado a este tema aínda precisa de moito traballo. Polo momento, a interface permite a realización de exercicios de animación sinxelos, mais as metas cara ao futuro son moito máis ambiciosas.

Vexamos como crear un pequeno vídeo usando esta técnica:

1. Consegue unha cámara fotográfica dixital. Xa que este tipo de animacións baséanse en fotografías, a cámara é o máis importante.
2. Escribe o guión da túa historia, seguindo os consellos que mencionamos no «primeiro capítulo».
3. Consegue os recursos que necesitas para a túa historia: obxectos, persoas, etc.
4. Asegura a túa cámara nun punto fixo (ex. unha táboa ou un trípode) enfocando (apuntando) cara o lugar onde vas a facer a túa escena e asegúrate de que a cámara non se poida mover cara os lados. Sitúa os recursos na escena, tal e como queres que se atopen no comezo da animación.
5. Comeza a tirar unha foto por cada movemento que fagas sobre os obxectos ou persoas que están na escena, sempre de acordo ao definido no guión. Lembra que cada movemento debe ser moi pequeno, xa que disto dependerá que ao final a animación se vexa fluída e non a chimpos.
6. Cando teñas capturado cada un dos momentos da historia que requires para as escenas, conecta a cámara á computadora e descarga todas as fotos nun una cartafol.
7. Abre o Tupí e crea un novo proxecto .
8. Agora selecciona o menú Inserir situado na parte de arriba e escolle a opción Contedor de imaxes. Abrirase un cadro de diálogo, solicitando que selecciones o directorio onde gardaches as fotos para a animación.

   Fig. 65 Opción de inserir un contedor (secuencia) de imaxes>

9. Ao premer no botón Aceptar, o programa cargará cada unha das imaxes nun fotograma independente e seguindo a orden alfabética na que se atopen os ficheiros no directorio.

   Fig. 66 Dialogo de selección do directorio que conten as imaxes

10. ISe as imaxes son moi grandes, o programa verase forzado a redimensionalas, xa que de seren moitas e todas son dun tamaño superior a 1 MB, é moi probábel que a túa máquina se quede sen memoria e o programa se bloquee.

    Fig. 67 Mensaxe informativo no momento de inserir as imaxes

11. Cando remate o proceso de importación de imaxes, podes botarlle unha ollada ao teu proxecto na lapela de Animación (Ctrl + 2).
12. A partires deste punto, tes dúas opcións: podes exportar o teu proxecto como un ficheiro de vídeo, ou podes facer algo de edición sobre as imaxes que desexes empregando as ferramentas de ilustración.
13. Se che gusta o que viches e o queres converter en vídeo, volve a lapela de Animación e preme no botón Exportar situado no panel inferior.
14. Segue os pasos habituais de exportación, descritos na sección anterior: «Creemos un ficheiro de vídeo» e xa está! O teu proxecto de Stop Motion é unha realidade!