Iniciemos un proxecto

Este é o momento de abrir o Tupí por primeira vez. Independentemente do entorno gráfico no que te atopes a traballar, se xa tes instalado o programa no teu computador, debes buscalo na sección de Gráficos do menú principal de aplicativos:

Fig. 32 Abrindo o Tupí desde Ubuntu

Una vez aberto o programa, verás unha pantalla como esta no teu computador:

Fig. 33 Pantalla de inicio

Neste punto, tes dúas opcións: Crear un novo proxecto ou abrir un xa existente. Como esta é a nosa primeira vez, imos crear un novo proxecto premendo na icona de Novo proxecto:

Fig. 34 Creando un novo proxecto

No cadro de diálogo que aparece na pantalla, debemos introducir a información básica do proxecto: un nome para o ficheiro, o nome do autor, a dimensión que lle queremos dar á nosa animación e a cantidade de fotogramas por segundo (FPS) cos que queremos traballar inicialmente.

Para este exemplo, só imos encher os dous primeiros campos e deixar os outros cos seus valores predeterminados:

Fig. 35 Diálogo de configuración dun novo proxecto

Ao premer no botón Aceptar, a área de traballo estará dispoñíbel para comezar co noso proxecto. O punto de partida será sempre o Módulo de animación e máis especificamente, o primeiro fotograma da animación. Moi ben, estamos listos para comezar a debuxar!